
ВЪТРЕШНИ ПРАВИЛА ЗА ОРГАНИЗИРАНЕ НА ДЕЙНОСТТА В
ДЕТСКА ГРАДИНА „ЕДЕЛВАЙС“  ГР.СЛИВЕН В ПЕРИОДА
НА ИЗВЪНРЕДНА ЕПИДЕМИЧНА ОБСТАНОВКА
         Тези вътрешни правила обхващат условията на работа на детска градина „Еделвайс“ за периода на извънредната епидемична обстановка в Република България въведена с Решение №325 на Министерски съвет от 14.05.2020 година.  Настоящите правила са разработени въз основа и в допълнение   на   Мерки за организиране на дейностите 	в Детските градини и детските ясли след възстановяване  на приема на деца, разработени от Министерство на образованието и науката.
        От първостепенно значение в работата на ДГ „Еделвайс“ е опазването и защитата на здравето и безопасността на децата. В ситуацията на COVID-19 детското заведение търси най-адекватни мерки за осигуряване на безопасна и здравословна среда, позволяваща постепенното възобновяване на процеса на педагогическо взаимодействие, при спазване на строги противоепидемични мерки.
Целта на настоящите вътрешни правила е да подготви всички служители за постепенното и контролирано възобновяване на дейността на ДГ „Еделвайс“. Детското заведение ще се отвори за посещение на 29.05.2020г.
 Основни предпазни мерки и дейности в ДГ „Еделвайс“
1.Детската градина се отваря за посещение от всички деца. Но в настоящата ситуация единствената сигурна и безопасна среда с гарантирана физическа дистанция е домашната. Препоръката на Министерство на здравеопазването и Министерство на образованието и науката е „ … препоръчително децата, за които има възможност да се грижи възрастен, да останат вкъщи“.
2.За посещение в детското заведение ще се допускат само деца, които са записани през учебната 2019-2020 год.
3.Посещението на детската градина в периода на извънредна епидемична обстановка ще става след подписване от законните представители на детето декларация за информирано съгласие и споделена отговорност /Приложение №1/ за спазване на мерките по време на извънредната епидемична обстановка, разработена от Министерство на образованието.
4.Въвеждат се организационни промени в детската градина за периода на приемане и предаване на децата. Изготвена е схема. /Приложение №2/:
· осигурени са  отделни вход/изход за родителите и за децата от различните възрастови групи. 
· обозначено е мястото за изчакване с цветни стъпки на отстояние 2 м. между семействата;
· обозначено е мястото за отстояние при предаване на децата от детските площадки;
· изготвен е времеви график за приемане и изпращане на децата  /Приложение №3
5.Ежедневният прием в детското заведение се извършва от медицинско и/или друго упълномощено от директора лице при използване на необходимите индивидуални предпазни средства - маска/шлем и ръкавици.
6.Организирано е ежедневно да се измерва температурата на всяко дете преди влизане в детското заведението и да се извършва дезинфекция на ръцете.
7.В случай на температура по-висока от 37.3 градуса и/или признаци на заболяване, при влизане в детското заведение или по време на престоя му в него, се уведомява родителя и детето се насочва незабавно към личния лекар за проследяване на състоянието му
8.Децата са разпределени във възможно по-малки на брой групи. Персоналът    се стреми да ограничава струпвания на групи и разпределя ежедневните дейности на децата, по най-безопасен за здравословно функциониране ред.
9.Не се допуска влизането на придружителите на децата в сградата на детската градина.
10.Увеличава се времето за провеждане на заниманията на открито, като съобразно климатичните условия децата остават навън с изключение на времето за хранене и почивка.
11.Не се допуска събиране на една място на персонал от детската градина, освен ако това не е необходимо за опазване здравето и живота на децата, както не се допускат и контакти на член от персонала на детската градина с повече от една група. За всяка група ще се грижи отделен помощник-възпитател.
12.При необходимост работното време на детската градина може се променя, като приемането и предаването на децата се осъществяват в по-дълъг интервал, по предварително оповестен график/ред с цел предотвратяване струпването на персонал и семейства, при възможност в двора или на специално обособено пространство, осигуряващо отстояние на най-малко 2м. между семействата.

II. Организиране на заниманията в детската градина по време на извънредна обстановка

1.Заниманията се провеждат при спазване на общите правила, разписани в Мерки за организиране дейностите в детските градини и детските ясли след възстановяване приема за деца, разработени от Министерство на образованието и науката.
 2.Създадена е организация за провеждането на допълнителните форми на педагогическо взаимодействие навън, на открито, при възможност и при подходящи метеорологични условия, съобразно спецификата на  детскaта градина.
· Дейностите на открито ще се организират по начин недопускащ смесването на групи и на отделни площадки.
· Изготвен е график за движение при излизане и влизане за игра на децата, на детските площадки.
· За всяка група има обособена отделна площадка за игра, която се дезинфекцира ежедневно- съоръжения за игра, пейки.
 3.Задължително в заниманията учителите/медицинските сестри включват разяснителни дейности и ритуали свързани с усвояване правилата за лична хигиена:
· след всяко преобличане следва измиване на ръцете (20 до 30 секунди) с вода и течен сапун;
· децата се придружават в санитарните помещения като им се дават насоки, за това как най-добре да мият ръцете си, като преди това им покажат как става това (задължително при пристигането, при прибиране от двора, преди и след хранене, преди и след използване на тоалетна) когато не са в близост до вода и течен сапун да използват мокри кърпички, подходящи за кожата.;
4.Въвеждат се ритуали за посрещане на децата, които не допускат прегръдки и близки контакти;
5.Предлагат на децата включване в игри и дейности, които да подкрепят емоционалното им развитие и преодоляване на тревожността им, свързана с извънредната ситуация.

III. Организиране на храненето в помещенията за хранене в ДГ „Еделвайс“ .
   1. Храненето на децата се осъществява в обичайната му форма, като се използват всички възможни пространства за обособяване на място за хранене- занимални и тераси при спазване на дистанция между децата.
2. Всяко дете мие ръцете си преди ядене.
   3.   Храната се издава от кухненския блок на детската градина по изготвен времеви график .
  4. Храната се сервира от персонала в чисти съдове и прибори за хранене. Децата не взимат сами храната, напитките или приборите за хранене.
  5.При приготвяне на ястия и при сервиране е необходимо да се спазват обичайните хигиенни правила.
IV. Основни правила за почистване по време на извънредна обстановка
 Почистването по време на извънредната обстановка се извършва в съответствие с общите правила, разписани в Мерки за организиране дейностите в детските градини и детските ясли след възстановяване приема за деца, разработени от Министерство на образованието и науката.
1.Преди отваряне на детската градина да се извърши прецизна и цялостна дезинфекция на помещенията и всички повърхности с биоциден продукт - препарат „HMI UNI S “ с двукомпонентен състав за дълготрайна дезинфекция . Повишено внимание се обръща и на дезинфекцията на бюра и повърхности, като дръжки, кранове, клавиатури, дистанционно управление, учебни помагала, чип системи, подове на използваните помещения, тоалетни и др. За обхващане на всички повърхности дезинфекцията се извършва от лица, определени от директора на детската градина.
2.Осигурява се ежедневна повърхностна дезинфекция (с акцент върху точките в контакт с ръце) с минимална честота — 2 пъти дневно съгласно  протокол за дезинфекция на помещенията и повърхностите /Приложение 4/.
3.Разреждането на препаратите да се извършва в съответствие с инструкциите.
4.Отпадъците се изхвърлят по безопасен начин в контейнери със сменяеми торби за еднократна употреба.
5. По отношение на хигиената в сградата се спазва стриктно Протокол за почистване и дезинфекция.

V.Процедури при постъпване на работното място:

1.Дезинфекция на ръцете преди влизане в сградата;
2.Поставяне на лични предпазни средства - шлем и/или маска;
3.Обуване на обувки за ползване вътре в сградата и поставяне на обувките, с които са дошли в плик на обособеното за това място, отделно от мястото за поставянето на обувки на децата от групите (при необходимост ползване на калцуни)
4.Обличане на работно облекло в определеното за това помещение.
5.Не се допуска контакт на член от персонала с повече от една група, без да се спазва социална дистанция.
6.При установяване или съмнение за заболял се спазва процедурата утвърдена от Директор. 
7. Целият персонал ползва задължително необходимите средства за хигиена и поддържането на личната безопасност и особено отлична хигиена за измиване на ръцете.
                   
Екипът от педагогически , медицински специалисти и непедагогически специалисти,  които са на работа в детската градина:
· се запознават срещу подпис, поне един ден преди отваряне на детската градина, с правилата за работа в създадената извънредна ситуация и ги спазват стриктно
· провежда се извънреден инструктаж срещу подпис на всички служители поне един ден преди отваряне на детската градина
· при влизане в детската градина всеки измива ръцете си, дезинфекцира се и поставя необходимите предпазни средства (маска, шлем)
· отделят време през деня за споделяне между децата, както и за разяснение на ситуацията и на правилата за лична хигиена и значимостта от тяхното спазване.
· служителите незабавно търсят компетентно мнение от медицинско лице в детската градина, в случай че при престоя на детето възникне съмнение за проблем в здравословното му състояние.
· служителите, които не са на работа в конкретния ден, нямат право да влизат в институцията. В институцията трябва да има възможно най-малък брой служители едновременно, но достатъчен, за да се организират грижи за деца в малки групи.
VI.  Задължения на родителите, които са преценили, че детето ще възстанови посещението си на детска градина:
1. Два работи дни преди планираното посещение, да уведомят директора на ДГ - чрез заявление и прилежаща декларация за датата, на която детето ще започне да посещава ДГ, за периода (седмица/месец) на планираното посещение и за продължителността на 
дневния му престой. 
2.Декларират обстоятелството, че не им е известно детето да е било в контакт със заразно болни и нямат признаци на болест през последните 14 дни. В декларацията родителите посочват, че са запознати и солидарно отговорни за спазване на правилата на работа в детската градина
3.Водят детето си на детска градина и го вземат при стриктно спазване на графика/реда, за да се предотврати струпване, като изчакат на нужното разстояние.
4.Да се запознаят с предоставените им от детската градина полезни препоръки и да подкрепят усилията на институцията за спазване на правила, хигиена и психично здраве по време на реадаптацията на детето им.
5.Да не водят на детска градина дете, което проявява признаци на заболяване и/или има температура по-висока от 37,3 градуса, както и да организират незабавното вземане на детето, в случаите когато бъдат уведомени от медицинското лице в детската градина, че то проявява признаци на заболяване.
6.Да придружават детето само до мястото за прием, без да влизат в сградата на детската градина, освен ако не бъдат помолени за това, като детето е облечено по подходящ начин за пребиваването си в детската градина.


Настоящите  вътрешни правила са  приети на извънреден педагогически съвет с протокол  № 5/26.05.2020г.

Всички служители са запознати със Заповед№ РД-13-236/28.05.2020г.на Директора на детското заведение, Мерките за организиране на дейностите в детските градини и детските ясли след възстановяване на приема на деца и с Вътрешните правила за организиране на дейността в ДГ „Еделвайс“ в периода на извънредна епидемична обстановка.
ДЕКЛАРАЦИЯ
                                                     от

………………………………………………………………………….

Декларирам,

че детето ми …………………………………………………………..
от ……………….. група при ДГ“Еделвайс“, не е било в контакт със 
заразно болни и няма признаци на заразно заболяване през последните 14 дни.

Дата:……………..                                           
Гр.Сливен
                                                                      Подпис………………
· 
Приложение1
ДЕКЛАРАЦИЯ
за информирано съгласие и споделена отговорност
Долуподписаният/ ата…………………………………………….
                   /име, презиме, фамилия на декларатора/ родител/ 
настойник на   ……………………………………………
/име, презиме, фамилия на детето/
от група	
Запознат/а съм че:
· не съм задължен/а да подновя посещението на детето си на детска градина и решението да го направя е изцяло мое;
· детската градина осигурява спазването на всички необходими хигиенни изисквания за защита на здравето и живота на детето ми и на всички останали деца, но не може да даде гаранции за не разпространение на заразни заболявания, в т.ч. hа COVID- 19;
· трябва всекидневно да следя температурата на детето си. При поява на грипоподобни симптоми да го заведа на детска градина само след консултация с личен лекар;
· при необходимост от консултации с екипа на детската градина, тя да е осъществя при спазване на физическа дистанция и използване на лични предпазни средства;
· е необходимо да съдействам за изпълнението на предприетите от детската градина противоепидемични мерки и контрол за спазването им с цел опазване здравето на децата и служителите.
Декларирам че:
· приемам да спазвам Вътрешни правила за организиране на дейността в детската градина в периода на извънредна епидемична обстановка;
· не ми е известно детето ми да е било в контакт със заразно болни;
· не ми е известно член от моето семейство и близкото ми обкръжение да е заразен с COVIT- 19;
· при промяна на декларираните обстоятелства относно здравословното състояние на детето ми ще уведомя директора на детската градина или кабинетната медицинска сестра и ще преустановя посещението му в детското заведение.
· декларирам,че детето ми ще посещава детската градина в периода
от	до	
              Дата:	                                                    ДЕКЛАРАТОР…………………                                /подпис/

Приложение 2

Схема на прием и изпращане на децата
1. Централен Вход - юг, обозначен със стрелки и стъпки за отстояние.

2. Централен Вход - юг, Вход/изход: тераса-изток обозначен със стрелки и стъпки за отстояние.


3. Централен Вход - юг, Вход/изход: тераса-запад обозначен със стрелки и стъпки за отстояние.

4. Вход – изток/яслена група/, Вход/изход: Блок Изток -тераса обозначен със стрелки и стъпки за отстояние.






Приложение 3
ГРАФИК ЗА ПРИЕМАНЕ НА ДЕЦАТА В  ДГ „ЕДЕЛВАЙС“
Яслени групи:  от 7.00 часа- 8.30 часа ! 
07:15                                        часа до 08:00 часа прием на децата от  ЧЕТВЪРТА ГРУПА
 08:00часа  до 08:45 часа прием на  децата от  ТРЕТА ГРУПА
 07:00 часа до 8.30 часа прием на децата от ПЪРВА И ВТОРА ГРУПА

ГРАФИК ЗА ИЗПРАЩАНЕ НА ДЕЦАТА В ДГ „ЕДЕЛВАЙС“
16:00ч. до 18:30 ч.  изпращане на децата от ПЪРВА и ВТОРА гр.
[bookmark: _GoBack]16:00 до 18:30 ч. изпращане на децата от ТРЕТА ГРУПА 16:30 до 18.30ч. изпращане на децата от ЧЕТВЪРТА ГРУПА!
Яслени групи: от 16.00часа- 18.30 часа ! 
Моля , всички родители да спазват   установения график!


Приложение 5

Протокол за почистване и дезинфекция в условията на противоепидемична обстановка, свързана с разпространение на COVID-19 в Детска градина „Еделвайс“

Проветряване от:
1. Сутрин преди пристигане на децата от 6.30 ч до 7.00ч.
2. Докато децата са на двора
3. По време на следобедната почивка от 13.30 до 14.00ч.
4. При почистване на помещенията
5. В края на работния ден от 17.00 до 17.30ч.
                          На всеки астрономически час по 10 минути

Дезинфекция на помещенията от помощник възпитател: 
1. 6.00 часа – дезинфекция
2. 13:00 часа – дезинфекция

Дезинфекция на маси, повърхности, парапети, брави и др. точки на контакт от помощник- възпитател:
1. 6.30 часа – дезинфекция
2. 13:00 часа – дезинфекция

Дезинфекция на материалите в занималнята от помощник възпитател :
1. 13:00 – дезинфекция
2. 17:00 – дезинфекция

Почистване и дезинфекция на тоалетните от помощник възпитател:
1. 09:30 часа – почистване
2. 15:15 часа – почистване
3. 17.30 часа - почистване

Изпразване на кофите за боклук от помощник възпитателя на съответната група:
                  1.10:30 часа – Изпразване и измиване на кофите
2.13.0  часа-   Изпразване и измиване на кофите
                3.16:30 часа – Изпразване и измиване на кофите

Почистване на съдове за хранене: измиване със препарат и стерилизация
Пране на спално бельо – ежеседмично от фирма ежедневно при нужда.
Почистване на килими и дюшеци- ежеседмично

Еднократна дезинфекция на контактните повърхности на детските площадки и уреди – до 30 минути преди излизане на децата (10.00ч. и 16.00ч.)

         Въведените мерки се изпълняват считано от 10.09.2020 год.



